《关山月》
宋代·宋构

关山月，关山月，千里寒光射冰雪。
一声羌管裂青云，陇上行人雪断绝。
雪断绝兮将奈何，为君把酒问常娥。
冰轮桂魄圆时少，应似人间离别多。

作者简介：宋构，字承之，成都（今属四川）人（《金石萃编》卷一四一）。神宗元丰七年（一○八四），为夔州路转运判官（《续资治通鉴长编》卷三五○）。哲宗元祐时以朝散郎知彭州。绍圣间，为金部员外郎，权都大提举川茶事（《苏轼诗集》卷二八《送宋构朝散知彭州迎侍二亲》施注）。今录诗二首。